CELEX: 32010D0214
Language: sl
Date: 2010-04-12 00:00:00
Title: 2010/214/: Sklep Komisije z dne 12. aprila 2010 o dajatve prostem uvozu blaga, namenjenem za brezplačno razdeljevanje ali uporabo žrtvam potresa, ki se je zgodil aprila 2009 v Italijanski republiki (notificirano pod dokumentarno številko C(2010) 2227)

13.4.2010   
            
            
               SL
            
            
               Uradni list Evropske unije
            
            
               L 92/10
            
         SKLEP KOMISIJE
   z dne 12. aprila 2010
   o dajatve prostem uvozu blaga, namenjenem za brezplačno razdeljevanje ali uporabo žrtvam potresa, ki se je zgodil aprila 2009 v Italijanski republiki
   (notificirano pod dokumentarno številko C(2010) 2227)
   (Besedilo v italijanskem jeziku je edino verodostojno)
   (2010/214/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1186/2009 z dne 16. novembra 2009 o sistemu oprostitev carin v Skupnosti (1) in zlasti člena 76 Uredbe,
   ob upoštevanju zahtev Vlade Italijanske republike z dne 17. aprila 2009 in 4. januarja 2010 za dajatev prost uvoz blaga, namenjenega za brezplačno razdeljevanje ali uporabo žrtvam potresa iz aprila 2009 v Italijanski republiki,
   ob upoštevanju naslednjega:
   
               (1)
            
            
               Potres je elementarna nesreča v smislu poglavja XVII C Uredbe (ES) št. 1186/2009; zato je utemeljeno dovoliti dajatve prost uvoz blaga, ki izpolnjuje zahteve iz členov 74 do 80 navedene uredbe.
            
         
               (2)
            
            
               Za njeno ustrezno obveščenost o uporabi blaga, odobrenega za dajatve prost uvoz, mora Vlada Italijanske republike Komisiji sporočiti, katere ukrepe je sprejela za preprečitev uporabe navedenega blaga za druge namene, kakor je navedeno.
            
         
               (3)
            
            
               Komisija mora biti obveščena tudi o obsegu in naravi uvoza.
            
         
               (4)
            
            
               Posvet z drugimi državami članicami v skladu s členom 76 Uredbe (ES) št. 1186/2009 je bil opravljen –
            
         SPREJELA NASLEDNJI SKLEP:
   Člen 1
   1.   Blago, ki so ga državni organi ali organizacije, ki so jih odobrili pristojni italijanski organi, uvozili za prosti promet in ga bodo brezplačno razdelili žrtvam potresa, ki se je aprila 2009 zgodil v Italijanski republiki, ali ga dali v brezplačno uporabo tem žrtvam, pri čemer blago ostane lastnina zadevnih organizacij, se uvozi prosto uvoznih dajatev v smislu člena 2(1)(a) Uredbe (ES) št. 1186/2009.
   2.   Tudi blago, ki ga za prosti promet uvozijo agencije za pomoč, da bi zadovoljile svoje potrebe med opravljanjem dejavnosti, se uvozi dajatev prosto.
   Člen 2
   Vlada Italijanske republike Komisiji najpozneje 30. junija 2010 sporoči seznam odobrenih organizacij iz člena 1(1).
   Člen 3
   Vlada Italijanske republike najpozneje 30. junija 2010 v celoti obvesti Komisijo o naravi in količinah različnega blaga, razdeljenega po širokih kategorijah izdelkov, uvoženega dajatev prosto na podlagi člena 1.
   Člen 4
   Vlada Italijanske republike Komisijo najpozneje 30. junija 2010 seznani z ukrepi, ki jih sprejema za zagotovitev upoštevanja členov 78, 79 in 80 Uredbe (ES) št. 1186/2009.
   Člen 5
   Člen 1 tega sklepa se uporablja za uvoz med 6. aprilom 2009 in najpozneje 31. majem 2010.
   Člen 6
   Ta sklep je naslovljen na Italijansko republiko.
   
      V Bruslju, 12. aprila 2010
      
         
            Za Komisijo
         
         Algirdas ŠEMETA
         
            Član Komisije
         
      
   
   
      (1)  UL L 324, 10.12.2009, str. 23.